

|  |
| --- |
| Germicidno ultraljubičasto svjetlo Croatian | Hrvatski |
| Informacije za osoblje, stanare i obitelji |
| OFFICIAL |

## Što je germicidno ultraljubičasto svjetlo?

Ultraljubičasto svjetlo (koje se također zove UV svjetlo) je svjetlo koje ljudi ne vide, ali koje može deaktivirati viruse i bakterije koje postaju bezopasne i nesposobne da prouzroče bolest. Germicidna ultraljubičasta svjetla su posebno dizajnirana za proizvodnju UV svjetla za dezinfekciju zraka i pokazalo se da ta svjetla smanjuju širenje više bolesti. Postavljaju se tako da UV svjetlo bude samo u gornjem dijelu prostorije, kao na slici s druge strane stranice. Bakterije i virusi se normalnim kretanjem zraka kreću putanjom svjetlosti. To omogućuje ljudima da koriste prostorije kao i obično.

Za više informacija o germicidnim svjetlima, posjetite web stranicu Ministarstva zdravstva https://www.health.vic.gov.au/infectious-diseases-guidelines-and-advice/germicidal-ultraviolet-light-combatting-airborne-virus-transmission

## US CDC: https://www.cdc.gov/coronavirus/ 1

##  Zašto se postavljaju germicidna ultraljubičasta svjetla?

Germicidna ultraljubičasta svjetla se već godinama koriste u bolnicama kako bi se smanjilo širenje bolesti. Laboratorijski testovi pokazuju da se virusi koji uzrokuju COVID-19 i gripu mogu deaktivirati UV svjetlima.

Ta svjetla predstavljaju dodatni način sprječavanja širenja zaraznih bolesti i ponekad se koriste u kombinaciji s drugim mjerama predostrožnosti, poput maski i visokokvalitetnih filtera.

## Koriste li se ova svjetla u zgradama?

Da, germicidna ultraljubičasta svjetla su u Australiji već postavljena i rade u nekim domovima za skrb o starijim osobama, dječjim vrtićima i školama. Mnoge škole, bolnice, skloništa za beskućnike i druge javne zgrade u Sjedinjenim Državama, Europi i drugim zemljama diljem svijeta također već imaju ultraljubičasta svjetla. Ultraljubičasta svjetla se već gotovo 70 godina koriste za dezinfekciju prostorija.

## Jesu li ta svjetla sigurna?

Da, ultraljubičasta svjetla se postavljaju tako da rade samo u gornjim dijelovima prostorija, iznad prostora koji ljudi obično koriste. Dulje izravno izlaganje germicidnom ultraljubičastom svjetlu ne bi bilo sigurno, stoga uvijek treba provjeravati jesu li svjetla ispravno postavljena i jesu li usmjerena na gore i suprotno od ljudi. Nadzor germicidnih ultraljubičastih svjetala će se vršiti često kako bi se osiguralo da i dalje ispravno rade.

## Kako to da se virusi kreću tamo gdje je ultraljubičasto svjetlo?

Uslijed različitih aktivnosti, zrak se u zatvorenim prostorima prirodno kreće. Grijalice, klima uređaji ili ventilatori pokreću zrak kada su uključeni. Do strujanja zraka također dolazi kada ljudi ulaze i izlaze iz prostorija. Toplina našeg tijela i električnih uređaja također diže zrak na gore. Tim kretanjem se sićušne čestice, poput virusa kreću na gore, u dio prostorije u kojem ih ultraljubičasto svjetlo može dezinficirati.

## Mogu li se ta svjetla ugasiti?

Da, ta svjetla imaju prekidač za gašenje. Treba ih isključiti ako se neki posao treba raditi na visini, na primjer na ljestvama u blizini svjetala.

## Hoće li ta svjetla dezinficirati i površine?

Ne, kada se svjetla koriste za gornji dio prostorija, ona mogu dezinficirati zrak, ali ne i površine. Čak i kada se koriste germicidna ultraljubičasta svjetla, i dalje je potrebno primjenjivati uobičajene protokole za čišćenje površina.